Downloaded from YTS.LT
Official YIFY movies site: YTS.LT
25-43 z 2?
Tako je.
Prva skupina lahko počaka nizvodno.
Druga skupina lahko počaka nizvodno.
Pravijo, da je že vrsta.
Dobro. 10-4, prejeto.
Naj bodo pozorni vsi, ki ...
Štirje ljudje gredo v vodo.
Nizvodno od vas so.
Veste, kaj? Oni so.
Sem na 42. odseku ograje,
hodim proti vzhodu.
Dobro. 10-4, prejeto.
KRITIČNI DOGODEK: SMRT NA MEJI
AMERIŠKA MEJNA POLICIJA JE EDEN NAJVEČJIH ORGANOV PREGONA,
KAR JIH OBSTAJA V DRŽAVI. IMA SKORAJ 20.000 AGENTOV.
Ne, v redu je. Kar na ta stol sedite.
TA URAD JE DEL AMERIŠKE SLUŽBE ZA CARINO IN VARNOST MEJA (CBP).
LETA 2023 SO OPRAVILI VEČ KOT DVA MILIJONA PRIDRŽANJ.
V redu.
Predstavite nam sebe in svojo kariero.
Povejte, kje ste služili.
Rodney Scott.
Začel sem leta 1992.
Najprej sem bil v mejni patrulji tu v San Diegu.
Potem sem bil vodja patrulj v El Centru,
pozneje pa sem se kot načelnik vrnil v San Diego.
Na koncu so me prosili,
da prevzamem vodenje mejne policije ZDA,
in sicer februarja 2020.
Zakaj je to delo pomembno?
Kaj je pri tem na kocki?
V čisto osnovnem smislu
mejna policija varuje Ameriko.
Moramo vedeti, kdo in kaj prihaja v naš dom.
Ne vemo, ali so to tihotapci mamil
ali so trgovci z ljudmi.
Mogoče so teroristi.
Če ni nikogar,
ki nadzira, kdo in kaj prihaja v državo,
smo ogroženi.
Imamo 328 vstopnih točk,
namenjenih prihodom v državo in odhodom iz nje.
Naloga mejne policije je poskrbeti, da je res tako.
MEJNI PREHOD SAN YSIDRO SAN DIEGO, KALIFORNIJA
28. MAJ 2010
Hej, ne upira se.
Čemu prekomerna sila?
Ne vem, kaj se dogaja, ampak ...
Očitno nekaj počne. Ne sodeluje.
SAN DIEGO, KALIFORNIJA
Bil je nezakoniti priseljenec,
ki so ga policisti skušali spraviti nazaj v Mehiko.
Ampak na meji je šlo nekaj narobe.
Incident se je zgodil na mejnem prehodu San Ysidro.
Moški je zdaj v kritičnem stanju v krajevni bolnišnici.
Menijo, da ne bo preživel.
Mislim, da je bilo opoldne.
V poročilih smo slišali,
da je prejšnji večer na meji umrl nekdo, ki je bil pridržan.
Bil je na aparatih.
G. Anastasio Hernández.
Običajno,
ko imamo preiskavo umora,
imamo tik po dogodku brifing.
Ko vedo, da je nekdo umrl ali pa je smrt neizbežna,
pride enota za umore.
Tokrat pa nas mejna policija ni obvestila.
Potem so rekli,
da naj bi šlo za zdravstvene težave.
Ljudje so šli domov
iz nočne izmene.
Prič niso pridržali.
Kraj zločina so že počistili.
Ni ga bilo več. Nismo ga preiskali.
Nismo točno vedeli,
kaj se je zgodilo tam.
POKOPALIŠČE MOUNT HOPE SAN DIEGO, KALIFORNIJA
MARIA PUGA ANASTASIJEVA ŽENA
Spomnim se,
da sta policista prišla k nam
in nam rekla, da se je stepel.
In da je v bolnišnici.
Nista pa povedala, kaj se je zgodilo.
Prišli smo v bolnišnico.
Zdravstveni tehnik je šel mimo.
Rekel je, da je Anastasio v kritičnem stanju.
In ...
Nikoli ne bom pozabila
izraza na hčerinem obrazu,
ko se je obrnila in mi povedala, da je že umrl.
Rotila sem Anastasia, naj se vrne.
Naj pride ven od tam.
Za najine otroke.
Ker ga potrebujemo.
20 let sva bila skupaj v San Diegu.
Imava pet otrok.
Ampak Anastasio je bil priseljenec brez dokumentov.
Čakal ga je izgon.
Rekel je: "Vem, kako priti čez. Prišel bom, ne skrbi."
Nismo si predstavljali, da se bo to zgodilo.
Ampak družini sem nekaj obljubila.
Rekla sem, da to še ni konec.
Ni še konec.
Prejšnji mesec je Anastasio Hernández umrl,
ko so ga ameriški mejni policisti
stresli s paralizatorjem.
Najprej povejmo, kdo je bil Anastasio Hernández.
Star je bil 42 let.
V ZDA je bil že 26 let.
Kot najstnik je prišel sem nezakonito, da bi tu delal.
Tu je gradil bazene, tu je imel ženo.
Imel je pet otrok, ameriških državljanov.
Čez nekaj tednov lahko pričakujemo civilno tožbo
v imenu družine.
Dobil sem se z Mario.
Seveda je bila vsa iz sebe,
ampak je rekla,
da hoče pravico.
Ko sem prevzel primer,
sem vedel, da je pri taki civilni tožbi
proti mejni policiji enako,
kot če bi hoteli ubiti kralja.
Ne smeš zgrešiti.
Vedeli smo,
da bo mogoče težko,
smo pa vedeli,
in to že od začetka,
da je pri tem primeru še nekaj več,
ker smo mejno policijo prosili,
naj preda določene dokaze in podatke,
a je bilo nekaj ključnih vidikov,
ko tega ni upoštevala.
Že zgodaj v preiskavi
smo imeli posnetek očividca,
a dejansko nismo ničesar videli.
Hoteli smo posnetek mejne policije,
da bi videli, kaj je bilo.
To je del meje, imenovan Whiskey 2.
Tukaj odpeljejo tiste, ki so izgnani.
Domnevali smo, da imajo tam kamere. Res so jih imeli.
A so rekli, da nimajo posnetka te kamere,
ves čas so zavlačevali.
Češ niso znali uporabljati sistema.
Enkrat so nam dali napačno lokacijo.
Čez nekaj časa so predali drugi posnetek,
in sicer pred prevozom g. Hernándeza,
to pa je vse, kar smo dobili.
Zoprno je bilo.
Na najbolj prometni meji na svetu bi pričakovali,
da bomo dobili ta posnetek in da sploh obstaja.
A ga nismo dobili.
Tukaj v San Diegu
smo imeli primer Anastasia Hernándeza Rojasa.
Se ga spomnite?
Ja, se.
Šlo je za nezakonitega priseljenca, ki ga je aretirala mejna policija.
Poslali so ga nazaj na jug,
ko se mu je zmešalo.
Odzvalo se je več agentov,
na koncu pa je ... Na koncu je preminil.
Lahko poveste kaj
o nadzornih posnetkih? Ekipa jih ni izročila.
Kaj menite o tem?
Ne vem podrobnosti,
vem pa, da vsaj ena kamera,
s katere naj bi bilo nekaj izbrisano, ni bila prava kamera.
Bila je lažna kamera,
nameščena pred več leti,
ko je imela mejna policija dodatno pisarno
tam na mejnem prehodu.
Hoteli so odvrniti ljudi,
da bi preskočili vratca za pešce in zbežali na sever.
Ampak bila je lažna kamera iz 90. let,
ki ni bila nikoli priključena.
San Diego ima omejen videonadzor,
pa še ta je večinoma zastarel.
Nič ni bilo ...
Nisem videl dokazov,
da so kaj izbrisali ali da je izginilo.
V redu. Torej ...
Ni bilo izbrisanega posnetka.
Ni izbrisanega posnetka, ne.
JULIJ 2010
Pri 10 News smo odkrili nove podrobnosti
o priseljencu, ki je po izgonu umrl.
Objavili so izsledke obdukcije
o sporni smrti Anastasia Hernándeza.
A to le še povečuje skrivnost glede tega, kaj se je zares zgodilo.
Mrliški oglednik San Diega
je pri vzroku smrti navedel,
da je bil to srčni napad zaradi spora z organi pregona.
Je pa v njegovi krvi našel tudi metamfetamin,
zaradi česar se poraja vprašanje,
ali je metamfetamin prispeval k začetku spora.
IZJAVE V CIVILNI TOŽBI
Odvetnik, prosim, predstavite se
in povejte, koga zastopate.
Gene Iredale za tožnike,
z mano pa je Maria Puga, vdova.
Razumete, da ste pod prisego?
Ja.
In da morate zato v izjavi povedati resnico?
Ja.
AGENT MEJNE POLICIJE
Pogovoriva se o srečanju z g. Hernándezom.
Kolikor ste videli Anastasijevo obnašanje,
se vam ni zdel pijan, drži?
Ni se zdel pijan.
In ...
Niste našli orožja?
Ne. -A ne?
Niste našli drog? -Ne.
Torej ...
Ni se zdelo, da je pod vplivom drog, ne?
Ne vem, da bi bilo tako.
Potem ste ga peljali
na območje, znano kot Whiskey 2?
Ja.
Bi ga vrnili v Mehiko?
Ja.
Začeli ste z odstranjevanjem lisic.
Ja.
Ko ste mu sneli eno od lisic,
se je začel preveč premikati,
da bi se še počutili varne.
To drži?
Ja.
Zagrabili ste Anastasia, drži?
Ja.
Med vami in njim je prišlo do boja?
Ja.
Brcal je agente.
Opletal je kot ...
Kot kak aligator.
Če si predstavljate TV-oddajo Lovec na krokodile
in kaj tam počne krokodil, ko ujame plen in ga ubije,
se začne valjati in zvirati.
Se spomnite, ali se je g. Hernández
na neki točki nehal upirati?
Ne, ne spomnim se.
Kolikor veste, se to ni zgodilo?
Kolikor se spomnim, ne.
Torej ste uporabili silo?
Fizične tehnike, ja.
Vas moti izraz sila?
Ne.
Uporabili ste silo, ne?
Boljši izraz se mi zdi izraz fizične tehnike.
Veste, kako se po špansko reče
"ne morem dihati"?
Ne vem.
Sta kadarkoli slišali, da bi rekel,
da ne more dihati?
Nisem.
Če vpiješ in kričiš,
premikaš zrak in dihaš.
Mislim,
da ste vi takrat gledali ven v množico, ki se je zbirala.
To drži? -Ja.
Nekateri, ki so bili tam,
so govorili,
da ne bodite tako surovi ali nekaj takega.
"Nehajte s tem, kar počnete." Ja.
"Nehajte ga tepsti."
Drži.
Nisem razumel, kaj ...
Najbrž je zaradi njegovega vpitja ... Ko so, saj veste ...
Ko je vpil,
naj ga nehamo tepsti, udarjati ...
To je spodbujalo množico,
ki je samo ponavljala njegove besede.
Pogledal sem njega in množico.
Rekel sem: "Kdo ... Nihče ga ne tepe."
Samo ležal je tam
in z glavo tolkel po tleh.
Sam si je povzročil poškodbe.
Nisem razumel, zakaj to govori.
Z glavo je tolkel ob tla?
Ja.
Glavna skrb je bila, da se bo samopoškodoval.
Nismo hoteli, da poškoduje sebe ali nas.
Eden od razlogov za napad
je bila njegova varnost, drži?
Drži.
Množica je trapasto mislila,
da izvajate nasilje, ne?
Drži.
Niso razumeli,
da je g. Hernández sam udarjal z glavo
in se sam poškodoval, drži?
Niso razumeli,
da agenti opravljajo svoje delo,
nič drugega, drži?
Preprečevali so samopoškodovanje.
Ja.
In to jim je uspevalo,
dokler žal ni nehal dihati, drži?
Ja.
Pomagali so mu. Vsaj toliko.
Najlepša hvala, Esel.
Uradni zaključek ob 13.25.
Takrat smo torej imeli
izjave agentov.
Imeli smo nerazločen posnetek.
In ničesar drugega.
Ni bilo primera.
Dolgo sem že novinar.
JOHN CARLOS FREY RAZISKOVALNI NOVINAR
Ves čas, odkar sem novinar,
poročam o mejni policiji.
Ko je Anastasio umrl,
sem vedel, da moram to raziskati.
Začel sem tako,
da sem klical vse odgovorne.
mejno policijo, policijo v San Diegu.
Zelo malo podatkov je bilo.
Obstajali pa so očividci,
ki se jih sliši na posnetku.
Policija jih ni našla.
Tu je torej šlo za ta lov.
Kakšen mesec sem porabil,
da sem intervjuval ljudi južno od meje,
vse, ki so bili povezani s primerom.
Končno sem našel osebo,
ki je bila takrat tam.
Bila je na mostu
in imela je posnetek.
To je bil nov dokaz,
a se je oseba bala oglasiti,
da se ji mejna policija ne bi maščevala.
Ta oseba je rekla:
"John lahko stopi v stik z mano,
a mu ne dam posnetka.
Ne more ga videti,
lahko pa govorim z njim
in povem, kaj sem videla."
Me lahko malo popeljete
po tej zgodbi?
Bila sem na nadhodu.
Tik nad tem,
kar se je dogajalo Anastasiu.
Ste videli obraze?
Videla sem obraze.
Mejna policija ...
Je rekla, da je bil Anastasio napadalen.
Mogoče je bil zadrogiran.
Se je to zgodilo?
Nisem videla tega.
S paralizatorjem so ga stresli.
In pretepli.
Zakaj ste vzeli svoj telefon
in začeli snemati?
Slišala sem krik, ob katerem je zaledenela kri.
Ampak tudi spodaj so bili ljudje,
ki so to videli in hodili mimo.
Agent se je obrnil proti njim
in jim vzel telefon
iz rok.
Vprašal je, kaj so posneli,
da bo to izbrisal.
To ste slišali?
Ja.
Res sem ...
Zelo sem prestrašena.
Dolgo sem govoril z njo.
Takrat je bila stara 22 let
in res se je bala.
Vse je potisnila vstran.
Čas je mineval ...
Meseci.
Zdaj pa sem imel njeno številko.
Pošiljal sem ji primere,
ki so bili zelo sumljivi.
Ljudje, ki so jih ustrelili, ubili,
jih na meji napadli.
Mislim, da jo je to omehčalo.
Dve leti je trajalo,
a je končno rekla,
da mi bo poslala posnetek.
Poslala mi je CD
v kuverti,
naslov pošiljatelja pa je bil Disneyland.
Marička.
Hodi naprej!
Poberi se.
Mojbog.
Vrni se na začetek.
Agenti so v izjavah rekli,
da je vstal,
jih skušal napasti,
planil nanje,
jih brcal.
Ampak zdaj vidim samo nekoga, ki je na tleh.
Dobro,
naj zmanjšam motnje,
da bomo bolje videli.
V tem trenutku
slišimo enega od agentov,
kako trikrat zapored zavpije, naj se neha upirati.
Nehaj se upirati!
Ampak on se ne upira.
Jaz to razumem tako,
da tega, naj se neha upirati, ne govori Anastasiu,
ampak govori, naj se neha upirati,
da bi vsi, ki gledajo,
mislili, da je ta tip napadalen.
Zdaj vidimo, da agenti stopijo skupaj in začenjajo udarjati.
Vidimo roko in pest.
Eden od agentov nekako zagrabi njegove hlače.
Ne vem, o čem agenti razmišljajo,
ampak zdi se, da mu hočejo dati lekcijo,
saj jih namreč ne ogroža.
Kaj hočemo?
Pravico za Anastasia!
Kdaj jo hočemo?
Zdaj!
Kaj hočemo?
Pravico za Anastasia!
Latinoameriške skupnosti hočejo odgovore
o smrti Anastasia Hernándeza Rojasa.
Prvič videni posnetek izpred dveh let,
ki ga je dobil novinar John Carlos Frey in ga objavil
v posebni oddaji v petek zvečer na PBS-u,
je spodbudil nove zahteve po pravici v tem primeru.
Podobni protesti
so potekali tudi drugje,
med drugim v Bostonu, Los Angelesu, Miamiju in San Franciscu.
Ne skrivajte se za značkami!
Ne skrivajte se za uniformami!
John Carlos Frey, kaj sledi v tem primeru?
Vem, da je vložena civilna tožba. Kaj sledi?
Ne poznamo imen policistov,
v tem primeru ni kazenskega pregona.
Družina čaka že dve leti,
zato upamo, da to gledajo kongresniki,
ki bodo to stvar spravili korak naprej.
JULIJ 2012
Potekal je že civilni primer,
ampak po vsem javnem ogorčenju
se je končno vpletlo tudi ministrstvo za pravosodje.
Začeli so preiskavo z obtožno poroto,
da bi ocenili posamično kazensko krivdo.
To se dogaja,
medtem ko nadaljujemo z jemanjem izjav za civilno tožbo.
POLICIST CBP
Veste, da poteka preiskava obtožne porote?
To drži?
Ja.
Da je proces z obtožno poroto kazenska preiskava
smrti Anastasia Hernándeza Rojasa?
Ja.
Dobro.
Je res, da ste bili na večer
incidenta z g. Hernándezom
vi tisti, ki ga je stresel s paralizatorjem,
in da ste bili tam, ko je nehal dihati?
Ugovor, ni utemeljitve.
Svetujem, da zavrnete odgovor.
Ne bom odgovoril na podlagi petega amandmaja.
Kakor hitro
se je začelo tresenje s paralizatorjem,
ste prestregli moškega in žensko,
ki sta imela telefon s kamero, drži?
Kot mi svetuje odvetnik,
moram žal zavrniti odgovor na vprašanje.
Skušali ste sprožiti paralizator,
čeprav se nikakor ni upiral.
Ne bom odgovoril na to vprašanje.
Menili ste, da sta moški in ženska
posnela ta incident.
To drži?
Kot svetuje odvetnik,
moram odkloniti odgovor na to vprašanje.
Hoteli ste ga raniti.
To drži?
Ne bom odgovoril na to vprašanje.
Potem pa ste vi,
vi osebno, izbrisali posnetek na telefonu.
Drži?
Kot mi svetuje odvetnik,
moram odkloniti odgovor na to vprašanje.
Ko bo obtožna porota razpuščena in ne bo ukrepala,
bom lahko odgovoril.
Zdaj ko je ministrstvo potrdilo,
da obtožna porota preiskuje,
je na tiskovni konferenci danes
družina Anastasia Hernándeza Rojasa rekla,
da je to korak v pravo smer.
Za nami sta dve leti boja in čakanja.
Hvaležna sem ministrstvu za pravosodje,
da preiskuje ta primer.
Očitno ministrstvo za pravosodje dejansko opravlja svoje delo.
Obljubili so nam,
da bodo za preiskavo uporabili vse vire,
in zdi se, da to tudi počnejo.
SEPTEMBER 2013
14 MESECEV PO OZNANITVI PREISKAVE Z OBTOŽNO POROTO
OD MINISTRSTVA NI NOVIH PODATKOV O PRIMERU.
Pri 10 News smo vprašali vladne odvetnike.
Odgovorili so, da ne dajejo komentarjev,
ker gre za odprto tožbo.
APRIL 2015
Obtožna porota
se že tri leta ni odločila.
Ne vemo, ali to pomeni, da so blizu zaključka ali ne.
Poizvedovali smo, a nimamo odgovorov.
Vsi vemo, da so krivi.
Otroci me ves čas sprašujejo, zakaj so jim ubili očeta.
Zakaj?
Ne vem, kaj naj jim rečem.
Odraščajo,
a jih bolečina ne zapusti.
Tako da ...
Hočemo,
da se zadosti pravici.
NOVEMBER 2015
Ministrstvo za pravosodje je v petek oznanilo,
da nobenega od mejnih agentov ne bodo sodno preganjali
zaradi smrti Anastasia Hernándeza Rojasa.
Pravijo, da ni zadostnih dokazov,
da bi vložili zvezno obtožnico proti agentom,
čeprav posnetek očividke kaže,
kako ga tresejo s paralizatorjem in pretepajo.
Zvezni uradniki pravijo, da menijo, da agenti niso ravnali zlonamerno.
Metamfetamin v njegovem telesu naj bi tudi prispeval k njegovi smrti.
To je katastrofalna odločitev
za Anastasievo družino,
ampak Urad za carino in varnost meja
v tej državi že dolgo počne stvari,
za katere skoraj nikoli ni kaznovan.
SEDEŽ MEJNE POLICIJE ZDA WASHINGTON
Sem Raul Ortiz,
načelnik mejne policije.
Mi lahko poveste,
zakaj je mejna policija drugačna od drugih organov pregona?
Imamo globoke korenine v tradiciji.
Zelo sem ponosen na to,
da imamo 98 let tradicije
od začetkov in vse do danes.
Imamo se za nekakšno paravojsko,
imamo hierarhijo po činih.
35 %, 36 % mojih ljudi je bilo prej vojakov,
zato smo globoko vezani na tradicijo.
Moto je čast je prva,
kar je naše vodilo.
Torej ...
Menite, da javnost razume vaše delo?
Sploh ne.
Mislim, da je zelo narobe razumljeno to,
kar se dogaja,
v teh obmejnih okoljih, v teh skupnostih.
Smo pa tudi velika organizacija.
Imamo skoraj 3000 strokovnih delavcev
in skoraj 20.000 mejnih policistov
plus pogodbeniki in drugi.
Z mejno policijo je povezanih 24.000 ljudi.
Mejna policija ZDA
ima proračun v višini 1,6 milijarde dolarjev.
To je velik pritisk,
hkrati pa visoko pričakovanje,
da bomo naredili vse v svoji moči,
da zavarujemo naše meje in skupnosti,
pazimo na druge.
V tem filmu
preiskujemo primer Anastasia Hernándeza Rojasa v San Diegu.
Se ga spomnite?
Bežno se ga spomnim,
a ne dovolj, da bi govoril o njem.
Je bilo to v Whiskey 2? Ja.
Mejna policija obstaja že skoraj 100 let,
a še ni bilo uspešnega sodnega pregona
mejnega agenta zaradi smrtonosne uporabe sile.
To pa preverite.
To statistiko.
Rad bi ... Ja.
Tega ne bi nepremišljeno poudarjal, ker ...
Enega se spomnim.
Compian Ramos.
Jih niso oprostili?
Ja, a so jih uspešno sodno preganjali, tako da ... Ja.
In sodni pregoni niso odvisni ...
Mi ne odločamo, o tem odločajo
zvezni tožilci, ki dobijo te primere,
ko so preiskave končane, tako da ...
PRI CBP SO NAVEDLI VEČ PRIMEROV USPEŠNIH SODNIH PREGONOV AGENTOV.
NIKJER NI ŠLO ZA SMRTONOSNO UPORABO SILE.
V redu.
Torej ne gre za težave s prevzemanjem odgovornosti.
Znotraj službe obstajata primeren nadzor in odgovornost.
Primerna odgovornost in nadzor
obstajata znotraj mejne policije, CBP-ja in DHS-ja.
Ves čas dodajamo še dodaten nadzor,
pa naj gre za, a veste,
preverjanje veljavnih navodil glede uporabe sile
ali za sodelovanje z drugimi organizacijami ...
Ves čas stremimo k temu,
da bi bili kot organizacija boljši.
FEBRUAR 2017
Čeprav ministrstvo za pravosodje
ni sodno preganjalo agentov,
smo se še borili s civilno tožbo.
Ampak tožilstvo je s civilno tožbo
s pomočjo pritožb tri leta zavlačevalo.
Začelo me je skrbeti,
da bomo izgubili priče.
Skrbelo me je, ker je čas tekel.
Odločili smo se za poravnavo.
DRUŽINA PRISTALA NA PORAVNAVO V VIŠINI 1 MIO. $ ZA SMRT NA MEJI
Najprej naj pojasnim, da ta dogovor ne pomeni pravice.
Življenje mojega moža nima cene.
Še naprej moramo obsojati
vse zlorabe te agencije.
Nočem, da druge družine doživljajo to bolečino.
Ne želim ...
več teh primerov.
To je bil eden njegovih najljubših krajev.
Veliko let je preteklo, ampak ...
zdi se,
kot bi se to zgodilo včeraj.
Vidim, da ga še čutite.
Ja.
Imam fotografijo Anastasia.
Preden grem od doma, govorim z njim.
Vedno.
Vam odgovarja?
Nekega dne mi bo, v redu?
Ampak to ...
Čutim obvezo, da ...
zadostim pravici za svojega moža.
Toda civilne tožbe je konec.
Procesa pred obtožno poroto tudi.
Vse je končano.
Če želite doseči pravico,
vas po mojem čaka trnova pot.
Ja, menili so, da je bil tisti ček ...
Da je to to, da je to pravica.
A jih moramo prisiliti, da nas poslušajo.
Mora obstajati način,
da bodo razumeli, sprevideli,
da je bila to krivica.
BERKELEY, KALIFORNIJA
PRAVO NA BERKELEYJU UNIVERZA V KALIFORNIJI
Dobro, torej ...
Danes na tem predavanju
se bomo poglobili v mednarodno pravo človekovih pravic.
Razložila bom, kaj so človekove pravice,
kar se tiče njihove pravne zaščite.
Del tega,
kar bi vam rada predstavila, je to, česar ne veste
in kar bi morali vedeti,
da bi lahko odgovorili na vprašanja,
Mejna policija je ta primer ovirala,
kolikor ga je lahko.
Dovolj imamo tega,
ker se nam zdi očitno,
da je v tej agenciji nekaj gnilega.
Andrea Guerrero iz Zveze skupnosti na južni meji
je moja sošolka s prava.
Ko mi je povedala za Anastasiev primer,
sem se pred tem 10 let ukvarjala
s pravdanjem v primerih zunajsodnih pobojev
v Kolumbiji in Gvatemali.
To mi je bilo zelo poznano.
Vprašala sem jo, ali so pomislili,
da bi šli s primerom na mednarodno sodišče.
Samo tam lahko tožiš ZDA zaradi zlorabe
človekovih pravic.
Nikogar ne morejo zapreti,
lahko pa so kritični do celotnega sistema mejne policije,
ker je način,
kako v ZDA definiramo prekomerno silo,
lahko kršitev mednarodnega prava.
Sodniki IAHCR
so strokovnjaki za mednarodno pravo človekovih pravic.
O primeru bi odločali
na podlagi teh zakonov.
Ne na podlagi ameriškega prava.
Kaj se bo zgodilo potem?
Kaj je namen tega?
Če sodišče tako razsodi,
to pomeni, da ZDA kršijo človekove pravice.
To nam ponuja priložnost,
da spremenimo načela v ZDA.
Da bi lahko predstavili ta primer,
moramo znova preučiti preiskavo,
hkrati pa izvedeti več o tem,
kako mejna policija deluje.
SHOD O NASILJU NA MEJI
Naslednja gostja je zelo pogumna oseba.
Delala je za mejno policijo ZDA,
zdaj pa je do nje postala kritična
in je naša močna zaveznica v teh bojih.
Jenn Budd.
Pedro je govoril,
kako agenti mejne policije
zagrešijo veliko nasilja
in grozljivih zločinov proti migrantom,
ampak nikoli ne odgovarjajo za svoja dejanja.
Poglejmo si nedavni primer.
Trdili so, da je mladenič pobral kamen
in ga skušal vreči v agenta,
zato ga je moral ta štirikrat ustreliti in ga je ubil.
To je bedarija.
Ampak ne gre
samo za migrante.
To se dogaja državljanom ZDA,
ki pridejo v stik z agenti mejne policije,
kar me moti.
Šest let sem bila agentka mejne policije.
Odšla sem junija 2001.
Takrat bi lahko sprejela napredovanje
in molčala o nekaterih stvareh,
ki jih je počel šef,
ali pa dala odpoved.
Na koncu sem dala odpoved
in začela s to potjo,
na kateri skušam razumeti svojo vpletenost kot mejna policistka,
ker se mi je zdelo, da sem bila del sistema, ki je preprosto krut.
Muči me slaba vest,
ker sem sploh nosila tisto uniformo.
Moj cilj je postal,
da govorim resnico o mejni policiji.
Sčasoma
sem se povezala z Zvezo skupnosti ob južni meji.
Andrea me je prosila,
naj pridem, in rekla,
da bi radi, da pogledam Anastasijev primer,
če bom mogoče kaj opazila.
Maria Puga, Anastasijeva vdova, je bila takrat tam.
Povedala sem ji, kaj bom naredila.
Rekla sem, da ne vem, ali bom kaj našla.
Maria me je objela in začela jokati.
Rekla je, da ve, da vsi agenti mejne policije ne morejo biti slabi.
Tako sem začela sodelovati.
Zoe! Pridi sem, Zozo.
Pridna.
Kako si pridna.
Res si pridna, Zozo.
NEKJE BLIZU MEJE MED ZDA IN MEHIKO
Živjo, g. Frey, sem Jenn Budd.
Sem nekdanja agentka mejne policije ZDA.
Prosili so me, da pregledam primer Anastasia Hernándeza.
Kolikor vem, ste veliko poročali o njem,
in ne vem, ali se vsi skupaj nečesa zavedate.
SAN DIEGO, KALIFORNIJA
Ste kdaj naleteli na akronim CIT,
ki pomeni ekipo za kritične incidente?
Poklicala sem par agentov, ki sem jih poznala,
in eden je tam delal že 20 let, bil je tik pred upokojitvijo,
a še ni slišal za to.
V sodnih papirjih,
v sodnih papirjih za civilno tožbo na zveznem sodišču,
pa so v celotni preiskavi to enkrat omenili,
in sicer zagovornik agentov.
"Pregledal sem
poročilo o preiskavi policije iz San Diega
in poročilo CIT pri mejni policiji."
Pomislila sem,
kaj je to.
Družina ni vedela, kaj je poročilo CIT.
Odvetniki niso vedeli, kaj je poročilo CIT.
Ni to samo poročilo kadrovske?
Ne vem.
Ampak ne obstajajo
nobeni podatki agencije o tem,
kaj je ekipa CIT.
Našla sem en vladni dokument,
in sicer priročnik o pravilih za uporabo sile iz leta 2010,
v katerem piše,
da lahko RO, torej nadzornik, odgovoren za kraj dogodka,
lahko sproži vzporedno preiskavo
o incidentu s pomočjo ekipe za kritične incidente.
Pomislila sem ...
"Ha."
Kajti leta 2014
CBP in mejna policija izdata nov priročnik o pravilih za uporabo sile,
v katerem CIT sploh ni več omenjena.
Tega so se znebili.
Še vedno pa obstajajo?
Ne vem.
Morate najti agente,
ki bi bili pripravljeni spregovoriti.
SEZNAM AGENTOV MEJNE POLICIJE Primer Anastasio Hernandez
Raziskujem zgodbo Anastasia Hernandeza.
Z veseljem bi govoril z vami.
Prosim?
Pozdravljeni, iščem gospoda ...
Ja?
Živjo, sem John Carlos Frey, novinar sem.
Pišem o smrti Anastasia Hernándeza ...
Adijo.
Prosim?
Zdravo, ne morem sprejeti vašega klica.
Sem John Carlos Frey.
Gre za primer izpred okoli 12 let.
Z veseljem bi z vami govoril o tem.
Čestitam, a nikar se ne prestrašite.
Poklicali ste najsijajnejšega človeka.
Pustite ime in številko, kmalu vas pokličem.
Peljite naravnost.
Živjo. -Živjo.
Hej, kako ste?
Gospod ...
Novinar sem, John Carlos Frey.
Pripravljamo zgodbo o Anastasiu Hernándezu Rojasu.
Čez 19 km pojdite na izhod na desni.
Za kaj gre?
Za Anastasia Hernándeza Rojasa.
Za primer izpred okoli 12 let.
Bil je vpleten ...
Ne, mi sploh ... Sploh ne vem, kdo je to.
Čez 30 km zavijte levo.
Živjo, gospod ...
Živjo.
Novinar sem.
Vem, kdo ste.
Ne bova govorila, hvala za vaš čas.
V redu.
Hej, kako gre?
Super. Nihče noče govoriti z mano.
Kako ste vi?
Dobro sem.
Par stvari je. Prvič,
zame so te enote za kritične incidente ...
Ne vem, ali sploh obstajajo.
Ste izvedeli kaj,
razen posameznih podatkov?
Torej ...
Videla sem sporočilce na Twitterju,
napisal ga je vodja sektorja v Tusconu.
Počakajte, naložila sem si ga na telefon.
Piše:
16. junija je bil agent mejne policije v Nogalesu v Arizoni
vpleten v incident z uporabo sile,
uporabil je službeno orožje.
Samo to piše.
Potem pa sem našla članek lokalnega medija,
kjer piše, da je prišla na kraj dogodka policija iz Nogalesa,
a zadeve ni smela preiskati.
To, da prikrivajo podatke policiji iz Nogalesa,
se mi zdi zelo čudno.
Kako veste, da so poslali ekipo CIT?
Ne vem.
Ampak zdi se mi sumljivo.
NOGALES, ARIZONA
Ženska je rekla, da jo je v glavo ustrelil
agent mejne policije v Nogalesu.
Pravi, da še vedno ne ve,
zakaj so bili tako nasilni.
Z nami je Liliana Soto, preiskovalka ABC 15.
Dobro jutro.
Iščem desetnika Mintza.
Mintza? -Ja. Junija letos
je prišlo do incidenta,
ko so mejni policisti ustrelili žensko.
Rad bi mu zastavil nekaj vprašanj.
V redu, trenutek.
Najlepša hvala.
Živjo, John sem. Me veseli.
Narednik Angulo.
Naj nosim masko?
Ja. Želite?
Prišlo je do incidenta.
Agenti mejne policije so osebo od zadaj ustrelili v glavo.
Veste, o čem govorim?
Vem za ta incident.
Ne morem ga komentirati.
Nisem v mejni policiji, ne morem komentirati.
Mi pa lahko pojasnite, kakšen je protokol,
če pride do streljanja mejne policije?
Ne morem komentirati.
Prišli ste povedat, da ne morete nič reči?
Drži.
Hej, je tisto načelnik?
Ne bo govoril z nami.
Oprostite.
Ste vi načelnik Bermudez?
Tako je.
Notri smo hoteli govoriti z agentom,
da bi izvedeli, kakšen je protokol,
ko gre za mejno policijo.
Bi se lahko na hitro pogovorili?
Lahko dam kratek komentar. -Prav.
Kar pa se tiče pogovora, ne govorimo stvari,
ko gre za preiskave drugih, in to zaradi profesionalnega
in pravnega vidika.
V redu. -Kaj vas zanima?
Incident,
ki se je zgodil pred meseci, ko je agent mejne policije ustrelil žensko.
Zdi se, da policija Nogalesa
sploh ni bila vpletena.
Tako je. -Kako torej to gre?
Od nekdaj je protokol tak,
da ne izvajamo preiskav,
ko gre za streljanja mejne policije.
To je v veljavi,
odkar se spomnim.
Poznate ekipe CIT? C, I, T?
Ekipa za kritično posredovanje, ja.
Zakaj so bili oni na kraju dogodka?
Ne vem, vprašajte njih.
Ne morem ...
Vem, kaj vem,
ne vem pa tega, česar ne vem, tako da ...
Nuñez.
G. Nuñez, ime mi je John Frey.
Kaj želite, John?
Iščemo določene podatke,
pripravljamo reportažo o ekipah za kritične incidente, CIT.
Na spletu ne najdem ničesar.
Pošljite mail.
V redu.
A obstajajo? Lahko odgovorite na to?
Veste, kaj ...
Sploh nimam pojma,
kaj ...
O čem govorim?
Ja.
Ničesar ne potrjujem,
zato me nikar napačno ne citirajte ali kaj takega.
Samo pošljite mi mail. Hvala.
Hvala, gospod.
CIT obstaja
Zastavljate vprašanja. Tu so odgovori.
Notranja predstavitev CIT.pdf
EKIPA ZA PREISKAVO KRITIČNIH INCIDENTOV
ZBIRANJE IN OBDELAVA DOKAZOV
Kaj je CIIT?
Ustanovljena je septembra 1987,
da bi preiskovala "kritične" incidente, povezane z agencijo ...
Varuje integriteto mejne policije in njenih zaposlenih.
Sočasne preiskave Zmanjševanje civilne odgovornosti
Se lahko dobiva, da mi poveste več?
Imam veliko podatkov,
ki bi morali biti znani.
Morali bi biti v javnosti.
Zelo težko se je oglasiti in razkriti resnico.
Ko pa vidiš primere, kot je bil Anastasiev,
se porajajo vprašanja, ki jih ne moreš prezreti.
CIT je bil ...
ANONIMNEŽ NEKDANJI AGENT CIT
Program, ustanovljen za preiskovanje ...
Odmevnih in kritičnih ...
Kar je imel glavni agent za kritične incidente.
Včasih pa se je zgodilo,
da ...
So nekateri ljudje, takrat agenti,
dejansko ...
Dejansko posegali v dokaze.
Nočejo namreč ...
Nočejo ...
Vsem povedati, da je nekaj narobe.
In če obstaja način,
da agencija vzbudi dvom o tem,
da se je nekdo
neprimerno obnašal ali ...
V nasprotju s pravili ali zakonom,
hočejo to ...
Ni boljše besede, to hočejo prikriti.
Pomemben del je bila civilna odgovornost.
V mnogih primerih je šlo za civilne tožbe.
To je bil torej ...
Namen vsega tega.
Čeprav je Anastasiev primer žalosten in ganljiv,
mislim, da to ni edini primer,
ko bi lahko preprečili smrt v rokah mejne policije.
ODKAR SO LETA 2010 UBILI ANASTASIA,
JE V SREČANJIH Z MEJNO POLICIJO UMRLO VEČ KOT 200 LJUDI.
Danes poteka slovesnost
za mladeniča, ki so ga ta teden ubili
agenti mejne policije.
V San Diegu preiskujejo,
kako je na božični večer umrl moški,
ki ga je priprla mejna policija.
Nocoj je še bolj napeto na meji z Mehiko,
ker so do smrti ustrelili 15-letnega Mehičana.
17-letnika je v prsi ustrelila mejna policija.
Mejna policija pravi, da jih je ogrožal,
ker je čez ograjo metal kamne.
Še ena smrt zaradi streljanja blizu El Pasa.
Agent je izvrševal nalog, ko je ...
Ustrelil in ubil mamo petih,
ko je sedela za volanom svojega avta.
Imamo različni zgodbi o tem,
kaj se je zgodilo tik prej.
V tem primeru in drugih ni veliko odgovorov.
Mejna policija pravi, da je šlo za samoobrambo agenta.
Koliko primerov ste pregledali?
Zdaj najbrž vsaj 45.
Preverjam PACER,
kjer so vsi zvezni primeri.
Večinoma gre za civilne tožbe.
Prebrala sem primere iz 90. let.
Agenti vedno trdi,
da so vanj metali kamne.
Niso ga zadeli,
a je moral streljati in ubiti osebo.
Vedno znova gre za enako zgodbo.
Torej iščete primere, ko gre za CIT, CIIT ...
Ali SET, ja.
Sektorska ekipa za dokaze.
Ampak to je ista stvar, ne?
Ja.
V civilnih tožbah vedno naletiš na lokalno policijo.
Odvetniki pravijo:
"Torej niste nadzorovali kraja dogodka.
Ko ste prispeli,
ste se zanesli na to, da mejna policija pove,
kakšni so dokazi?"
In oni potrdijo.
Menite, da je vsakič, ko pride do incidenta na meji z Mehiko,
najbrž vpletena ekipa CIT?
Ja.
Povsod so.
29. OKTOBER 2021
JOHN CARLOS FREY SVOJE UGOTOVITVE PREDSTAVI MARII
IN ZVEZI SKUPNOSTI OB JUŽNI MEJI.
POŠLJEJO JIH VEČ MEDIJEM.
Malo znano enoto znotraj mejne policije obtožujejo,
da se je vmešavala
v primere, ko so smrt zakrivili njeni agenti.
Zagovorniki človekovih pravic zahtevajo kongresno zaslišanje o tem,
čemur pravijo neuradna preiskovalna enota,
ki deluje v mejni policiji.
John Carlos Frey,
lahko poveste kaj o novih podatkih,
ki jih odkrivate
o teh skrivnih enotah znotraj mejne policije?
Pripravljajo dokaze,
prirejajo dokaze,
posegajo v dokaze,
uničujejo dokaze,
tako da je upravičena vsaka uporaba sile.
To počne CIT.
Tako se zgodi.
Zberejo samo tiste dokaze, ki koristijo njim,
tiste, ki jim ne, pa uničijo,
tako da nihče nič ne more.
To je zasnovano
sistematično, da bi se znebili
take in drugačne odgovornosti,
ko gre za to agencijo.
35 let tega.
To je največja skrivnost mejne policije.
Nimajo podlage za svoj obstoj.
Ni policijske agencije,
pa naj gre za občinsko
ali zvezno policijsko agencijo,
ki ima pravico, da preiskuje sama sebe brez nadzora.
In točno to počne mejna policija.
John Carlos Frey,
hvala za pogovor.
Raziskovalni novinar,
ki je veliko poročal
o priseljevanju na mehiški meji.
WASHINGTON
KAPITOLSKI GRIČ
John Carlos Frey. -Pozdravljeni.
Senator, hvala.
Z veseljem.
Si lahko snameva maski? -Seveda.
Če bi se to,
kar je opisano,
dogajalo v lokalni policiji,
v lokalnem šerifovem uradu,
bi bili vsi ogorčeni.
To je vsekakor treba preiskati. Zaradi tega
in nekaterih poročil ter nedavnega poročanja medijev
je vsekakor treba zastaviti veliko vprašanj.
Kakšna so pravila, kakšni so protokoli,
postopki znotraj tega oddelka?
To ni oddelek za notranje zadeve,
ko preverjajo obnašanje zaposlenih.
Gre za zmanjševanje civilne odgovornosti.
Prepričani smo,
da so te ekipa
povsod ob meji.
Kolikor vem, CIT
ne sme obstajati,
ker mejna policija nima pravice,
ki jo podeli kongres,
da bi imela preiskovalno enoto.
V kongresu ne najdemo zapisov o tem,
da so dobili dovoljenje, sredstva.
Ja. To je resno.
16. NOVEMBER 2021
Zaslišanje se začenja.
Danes izvajamo
zaslišanje o nadzoru urada za domovinsko varnost
po 16. januarju 2018.
Pozdravljamo ministra,
častitega Aleja Mayorkasa,
ki bo pričal pred odborom.
Zdaj pa
predajam besedo senatorju Padilli.
Hvala, gospod predsednik.
Veliko vprašanj imam. Gospod minister, hvala, da ste tu.
Zanimajo me zaskrbljujoča poročila
o obnašanju in dejanjih
agentov Urada za carino in varnost meja.
Nedavno poslano pismo Zveze skupnosti ob južni meji
sproža številne pomisleke
o enotah za kritične incidente znotraj te agencije,
ki se vmešavajo v policijske preiskave agentov CBP.
V pismu piše,
da te ekipe delujejo
že desetletja in preiskujejo lastne agente,
in to brez pooblastil.
Minister Mayorkas, kakšne ukrepe
izvaja Urad za domovinsko varnost,
ko gre za resno zlorabo moči
pri teh ekipah za kritične incidente?
Nekaj stvari, če smem. Prvič,
zelo sem ponosen,
da delam z moškimi in ženskami
v Uradu za carino in varnost meja.
Neprimerno vedenje enega
ne vpliva na junaštvo in integriteto
velike večine vseh zaposlenih.
Ne dovoljujemo,
da bi se kdor koli od naših zaposlenih
neprimerno obnašal,
naj gre za Urad za carino in varnost meja
ali katerikoli drug del ministrstva za domovinsko varnost.
Izkoreninili bomo neprimerno obnašanje, kjerkoli se pojavi.
PO SENATNEM ZASLIŠANJU NEKDANJA VIŠJA URADNIKA
URADA ZA CARINO IN VARNOST MEJA PRIVOLITA V INTERVJU.
Sem James Tomsheck.
Osem let sem bil na oddelku za notranje zadeve pri mejni policiji.
URAD ZDA ZA CARINO IN VARNOST MEJA
Preden sem prišel,
v CBP ni bilo oddelka za notranje zadeve,
tako da je lahko mejna policija več let delovala,
ne da bi imela nadzor glede svoje odgovornosti.
Jaz naj bi vodil ta urad
in preiskoval vse primere v zvezi z integriteto v celotni agenciji.
Ko sem prišel, me je presenetilo,
kako je mejna policija proti temu,
da bi deloval urad za notranje zadeve,
ki bi preiskoval njihovo dejavnost.
Žal so na urad za notranje zadeve
v mejni policiji gledali s prezirom in nezaupanjem.
Nisem bil dobrodošel,
ker sem razmišljal kot policist,
oni pa se imajo za paravojsko.
POSNETEK ZA URJENJE
Policiste učijo,
da ljudi obvladajo,
vojaško razmišljanje
pa te pripravi na to,
da napadeš in premagaš sovražnika
z uporabo smrtonosne sile.
INCIDENT Z UPORABO SILE
Vsakič, ko je prišlo do incidentov z uporabo smrtonosne sile,
smo imeli enake debate.
Rekel sem,
da so organ pregona,
da je njihova dolžnost varovanje javnosti,
tudi če ne gre za ameriške državljane.
A nisem mogel spremeniti njihovega razmišljanja.
Eden od tipičnih odgovorov je bil,
da nikoli nisem nosil zelene uniforme, zato ne razumem.
Poleti leta 2010,
po napadu na g. Hernándeza Rojasa,
so mi temeljito poročali o incidentu,
in sicer agenti za notranje zadeve iz urada v San Diegu.
Agenti oddelka za notranje zadeve
so potrdili, da je g. Hernández Rojas
ležal z obrazom na tleh, roke pa je imel vklenjene za hrbtom,
ko so ga s paralizatorjem.
To smo vedeli,
ker je CIT mejne policije
na terenu zbral dejstva,
poročali pa so neposredno načelniku v San Diegu,
ki je poročal šefu mejne policije, ki je poročal
namestniku komisarja Urada za carino in varnost meja.
Ko se mi je zdelo, da imamo vsa dejstva v zvezi s tem primerom,
me je takratni namestnik komisarja
poklical v svojo pisarno
in mi neposredno ukazal, naj predložim lažna poročila,
ki bodo kazala, da je g. Hernández Rojas
stal brez lisic
in se dejavno upiral aretaciji,
ko so ga stresli.
Druga težava pri preiskavi primera Hernández
pa je bilo zadrževanje podatkov.
Izvedeli smo,
da je enota za kritične incidente
z administrativnim sodnim pozivom
nezakonito pridobila
obdukcijsko poročilo,
preden ga je dobila policija.
Člani ekipe CIT pri mejni policiji
so ta dokument uporabili,
da so začeli sestavljati
zgodbo o tem dogodku
za preiskovalce iz drugih agencij.
PODIVJAL JE
Tako so podkrepili trditev,
da je šlo za upravičeno uporabo sile.
Takrat sem verjel,
da je g. Hernández Rojas umrl tudi zato,
ker je zaužil veliko metamfetaminov.
Šele leta pozneje sem izvedel,
da so bila tisto, kar so navedli kot metamfetamin
v obdukcijskem poročilu,
mogoče zdravila, ki so mu jih dali,
ko so ga oživljali.
SODNI DOKUMENTI IZ CIVILNE TOŽBE KAŽEJO, DA SO DALI ZDRAVNIKI ANASTASIU
RUTINSKO ZDRAVILO ZA KRVNI PRITISK, IMENOVANO FENILEFRIN,
PRED TESTOM ZA DROGE.
FENILEFRIN LAHKO LAŽNO PRIKAŽE PRISOTNOST METAMFETAMINOV.
Treba je povedati,
da so mnogi agenti sočutni ljudje,
ki izvajajo
svoje vedno težko delo
na človeški način,
mnogi pa žal niso taki.
In to vključuje osebe,
ki so na najvišjih položajih mejne policije.
Ko gre za Anastasia Hernándeza Rojasa,
so pri prikrivanju v tem primeru sodelovale ekipe CIT?
Nikakor ne. Videl sem te obtožbe.
Niso bili ...
Pri tem primeru ni bilo prikrivanja.
Ponavljam, da je ta primer preiskovalo veliko agencij.
Zadnje čase so me spraševali o sodnih nalogih.
Pregleda jih je več odvetnikov,
preden se tega sploh lotimo.
Šlo je samo za dokumentiranje dogodka.
Ker proces še poteka, ne bom komentiral,
ali so bila dejanja vsakega posameznika primerna ali ne.
Za to imamo preiskovalne agencije.
Čeprav sem tu načelnik,
se nisem vmešaval v to preiskavo.
Priskrbeli smo podatke in intervjuje.
Ne vmešavam pa se v odločanje,
ali je bilo primerno ali ne.
Ampak konec koncev ...
So vaši možje pretepli in z elektriko stresli Anastasia, ki je umrl.
Vas to kaj teži?
Kadarkoli kdo umre ali je resno poškodovan,
me močno teži.
Ampak navedli ste obtožbe.
Mnoge družine, ki poslušate ...
Enota za prikrivanje v mejni policiji je že sama po sebi zločin.
Vzeli so življenja in upanje,
česar ne smemo dovoliti.
Tu so sledi stopinj.
Imamo jih.
Poglejte, poslušajte! Borimo se!
Niso uničili samo preiskave v Anastasievem primeru,
ampak v mnogih primerih.
Še veliko družin trpi kot jaz.
Pošiljamo jasno sporočilo,
da ni nihče nad zakonom.
Tudi če nosite značko,
odgovarjate pred zakonom.
Radi bi poslali
jasno sporočilo,
da se to ne sme več dogajati,
in se sprašujemo,
kdo bo nadzoroval mejno policijo.
JAVNI PRITISK SE POVEČUJE,
KONGRES PA 24. JANUARJA 2022 NAZNANI URADNO PREISKAVO EKIP CIT.
PREDEN KONGRES ZAKLJUČI PREISKAVO,
URAD ZA CARINO IN VARNOST MEJA 3. MAJA 2022 NEKAJ NAZNANI.
Po več mesecih kritik
je Bidnova vlada razpustila CIT
v okviru mejne policije.
Znebili se bodo posebnih enot,
ki jih desetletja obtožujejo,
da so prikrivale zločine te agencije.
CBP PRIZNAVA, DA VES ČAS OCENJUJE IN IZBOLJŠUJE PRAVILA,
IZVAJANJE IN POSTOPKE TER SE OSREDOTOČA NA LASTNO ODGOVORNOST
IN TRANSPARENTNOST, DA ZAGOTAVLJA DELOVANJE V OKVIRIH ZAKONA.
To je nepozaben dan.
Ne poznamo druge agencije
v okvirih vlade ZDA,
ki nekaznovano počne, kar so oni,
in vsi smo videli,
na lastne oči,
da je to danes zmaga,
a ne bo zadnja.
Ta teden bo Medameriško sodišče za človekove pravice
prvič prisluhnilo tožbi
proti ameriški vladni agenciji.
Odvetniki pravijo,
da bo primer prelomen.
Prihodnja odločitev lahko pomeni precedens za uporabo sile
v okvirih največje
državne agencije organov pregona.
Spoštovani komisarji,
zakoni ZDA in pravila CBP
dovoljujejo uporabo sile, ki bi veljala za prekomerno
po medameriških standardih.
Želimo, da komisija naloži ZDA,
da popravijo zakone in pravila,
ki določajo uporabo sile,
saj gre za kršitev ameriške deklaracije,
vključno s členi 1, 2, 18,
25 in 26.
Jih dava sem za dedka?
Daj jih tja.
Dobro.
Pogovorili se bomo
o mednarodnem pravu človekovih pravic.
Gre za nekaznovanje
dejanj na meji,
in to je primer, ki govori o tem,
kako so vladni uradniki
prikrivali resnico.
Tu je kraj,
kjer lahko vstane pravica.
Pravica za stotine družin,
ki so zaradi mejne policije izgubile koga od bližnjih.
Povejte, kaj se je zgodilo.
Imigracijski agent me je ustrelil.
Ampak ne vem, zakaj.
Zato preiskujemo.
APRILA 2025 JE MEDAMERIŠKO SODIŠČE ZA ČLOVEKOVE PRAVICE RAZSODILO,
DA SO PRI SMRTI G. HERNANDEZA ROJASA UPORABILI PREKOMERNO SILO.
RAZSODILI SO, DA GRE ZA KRŠITEV ČLOVEKOVIH PRAVIC,
IN ZAHTEVALI PONOVNO PREISKAVO KAZNIVEGA DEJANJA.
Prevod: TransPerfect Media